U-I-61/01
Natisni
Opravilna št.:
U-I-61/01
Datum odločitve:
5. 6. 2003
ECLI:
ECLI:SI:USRS:2003:U.I.61.01
Akt:
Pravilnik o pogojih za opravljanje dejavnosti agencij za zaposlovanje (Uradni list RS, št. 48/99 in 79/2000), 1. odst. in 5. al. 2. odst. 22. čl.
Izrek:
Postopek za preizkus pobude za začetek postopka za oceno ustavnosti in zakonitosti prvega odstavka in pete alineje drugega odstavka 22. člena Pravilnika o pogojih za opravljanje dejavnosti agencij za zaposlovanje (Uradni list RS, št. 48/99 in 79/2000) se ustavi.
Evidenčni stavek:
Ustavno sodišče ustavi postopek za preizkus pobude, če je pobudnik v postavljenem roku na poziv Ustavnega sodišča ustrezno ne dopolni (ali še vztraja pri pobudi oz. naj pojasni svoj pravni interes glede na spremembo izpodbijane določbe med postopkom).
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.

1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Študentski servis Maribor, p. o., Maribor
Datum vloge:
22. 3. 2001
Vrsta odločitve:
sklep
Vrsta rešitve:
ustavitev
Dokument:
US22425
Dokument v PDF obliki:
U-I-61-01.pdf
115 KB
Prenesite datoteko
U-I-61/01-15
5. 6. 2003
SKLEP
Ustavno sodišče je v postopku za preizkus pobude Študentskega servisa Maribor, p.o., Maribor, ki ga zastopajo dr. Peter Čeferin, Rok Čeferin, Aleksander Čeferin in Matej Sršen, odvetniki v Grosupljem, na seji dne 5. junija 2003
sklenilo:
Postopek za preizkus pobude za začetek postopka za oceno ustavnosti in zakonitosti prvega odstavka in pete alineje drugega odstavka 22. člena Pravilnika o pogojih za opravljanje dejavnosti agencij za zaposlovanje (Uradni list RS, št. 48/99 in 79/2000) se ustavi.
Obrazložitev
1. Pobudnik, ki na podlagi sklenjene koncesijske pogodbe opravlja dejavnost posredovanja dela dijakom in študentom, je dne 21. 3. 2001 na Ustavno sodišče vložil pobudo za oceno ustavnosti in zakonitosti določb prvega odstavka in pete alineje drugega odstavka 22. člena Pravilnika o pogojih za opravljanje dejavnosti agencij za zaposlovanje (v nadaljevanju Pravilnik). V pobudi zatrjuje, da so izpodbijane določbe v neskladju z 2. in 153. členom ter z drugim odstavkom 14. člena in s 74. členom Ustave.
2. Ker je med postopkom pred Ustavnim sodiščem začel veljati Pravilnik o spremembah in dopolnitvah Pravilnika o pogojih za opravljanje dejavnosti agencij za zaposlovanje (Uradni list RS, št. 30/03), s katerim je bila izpodbijana določba 22. člena vsebinsko spremenjena, je Ustavno sodišče pobudnika pozvalo, naj pojasni, ali pri pobudi vztraja, in v primeru, da vztraja, pojasni svoj pravni interes. Pri tem ga je opozorilo, da lahko postopek za preizkus pobude ustavi, če v danem roku ne bo dal podatkov, potrebnih za nadaljevanje postopka.
3. Pobudnik se na pisanje Ustavnega sodišča ni odzval. Zato je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić